title: Komisijos įgyvendinimo reglamentas (ES) 2021/1751 2021 m. spalio 1 d. kuriuo nustatomi Europos Parlamento ir Tarybos direktyvos 2014/59/ES taikymo techniniai įgyvendinimo standartai, susiję su vienodais pranešimų apie tai, kad nustatyta, jog sutartinis nurašymo ir konvertavimo įgaliojimų pripažinimas neįmanomas, formatais ir šablonais (Tekstas svarbus EEE)

text:
2021 10 4

                  LT

                  Europos Sąjungos oficialusis leidinys

                  L 349/5

         KOMISIJOS ĮGYVENDINIMO REGLAMENTAS (ES) 2021/1751
         2021 m. spalio 1 d.
         kuriuo nustatomi Europos Parlamento ir Tarybos direktyvos 2014/59/ES taikymo techniniai įgyvendinimo standartai, susiję su vienodais pranešimų apie tai, kad nustatyta, jog sutartinis nurašymo ir konvertavimo įgaliojimų pripažinimas neįmanomas, formatais ir šablonais
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. gegužės 15 d. Europos Parlamento ir Tarybos direktyvą 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr. 1093/2010 bei (ES) Nr. 648/2012 (1), visų pirma į jos 55 straipsnio 8 dalies trečią pastraipą,
         kadangi:

                     (1)

                     Direktyvos 2014/59/ES 55 straipsnio 1 dalyje nustatyta, kad tam tikromis sąlygomis valstybės narės turi reikalauti, kad tos direktyvos 1 straipsnio 1 dalies b, c ir d punktuose nurodytos įstaigos ir subjektai įtrauktų sutartinę sąlygą, pagal kurią susitarimo arba priemonės, kuriais sukuriamas įsipareigojimas, sandorio šalis pripažintų, kad tam įsipareigojimui gali būti taikomi nurašymo ir konvertavimo įgaliojimai;

                     (2)

                     Direktyvos 2014/59/ES 55 straipsnio 2 dalies pirmoje pastraipoje reikalaujama, kad valstybės narės užtikrintų, jog tais atvejais, kai tokia įstaiga ar subjektas nustato, kad teisiškai arba kitu atžvilgiu tokios sąlygos įtraukti neįmanoma (toliau – nustatymas, kad sutartinis pripažinimas neįmanomas), ta įstaiga ar subjektas pertvarkymo institucijai praneštų apie šį nustatymą;

                     (3)

                     Komisija turi priimti techninius įgyvendinimo standartus, kuriais būtų nustatyti vienodi tokio pranešimo pertvarkymo institucijoms formatai ir šablonai;

                     (4)

                     vienodi pranešimo apie tai, kad nustatyta, jog sutartinis pripažinimas neįmanomas, formatai ir šablonai turėtų būti parengti taip, kad jais būtų užtikrintos sąlygos pertvarkymo institucijoms visoje Sąjungoje tokį nustatymą vertinti prasmingai ir vienodai;

                     (5)

                     siekiant pagerinti duomenų kokybę ir užtikrinti jų palyginamumą, pranešimo šablonuose nurodyti duomenų straipsniai turėtų atitikti bendrą duomenų vienetų modelį. Bendro duomenų vienetų modelio naudojimas yra plačiai paplitusi priežiūros ataskaitų teikimo praktika. Bendrą duomenų vienetų modelį turėtų sudaryti struktūriškai pateikti duomenų straipsniai ir jame turėtų būti nustatyti visi pranešimų apie tai, kad nustatyta, jog sutartinis pripažinimas neįmanomas, vienodumui užtikrinti aktualūs veiklos aspektai;

                     (6)

                     siekiant užtikrinti pranešamų duomenų straipsnių kokybę, nuoseklumą ir tikslumą, duomenų straipsniams turėtų būti taikomos bendros patvirtinimo taisyklės;

                     (7)

                     dėl savo pobūdžio patvirtinimo taisyklės ir duomenų vienetų apibrėžtys yra reguliariai atnaujinamos siekiant užtikrinti jų nuolatinę atitiktį taikomiems reguliavimo, analitiniams ir informacinių technologijų reikalavimams. Išsamiam bendram duomenų vienetų modeliui ir išsamioms bendroms patvirtinimo taisyklėms turėtų būti nustatyti griežti kokybės kriterijai, kuriuos Europos bankininkystės institucija paskelbs elektroniniu formatu savo interneto svetainėje;

                     (8)

                     šis reglamentas grindžiamas techninių įgyvendinimo standartų projektais, kuriuos Komisijai pateikė Europos bankininkystės institucija;

                     (9)

                     Europos bankininkystės institucija dėl įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (2) 37 straipsnį, konsultacijos,

               PRIĖMĖ ŠĮ REGLAMENTĄ:

            1 straipsnis
            Pranešime apie tai, kad nustatyta, jog sutartinis pripažinimas neįmanomas, teiktina informacija
            Siekdama pateikti pranešimą pagal Direktyvos 2014/59/ES 55 straipsnio 2 dalies pirmą pastraipą, įstaiga arba subjektas, nurodyti tos direktyvos 1 straipsnio 1 dalies b, c arba d punktuose, pertvarkymo institucijai pateikia I priede pateiktuose šablonuose nurodytą informaciją. Tie šablonai pildomi pagal II priede pateiktus nurodymus.

            2 straipsnis
            Informacijos pateikimo formatas

               1.   Direktyvos 2014/59/ES 1 straipsnio 1 dalies b, c arba d punktuose nurodytos įstaigos ir subjektai šio reglamento 1 straipsnyje nurodytą informaciją pateikia atitinkamos pertvarkymo institucijos nustatytais keitimosi duomenimis formatais ir pateikimo būdais.

               2.   Teikdamos šio reglamento 1 straipsnyje nurodytą informaciją, įstaigos ir subjektai, nurodyti Direktyvos 2014/59/ES 1 straipsnio 1 dalies b, c arba d punktuose, laikosi duomenų vienetų apibrėžčių, įtrauktų į III priede nurodytą bendrą duomenų vienetų modelį, ir IV priede nurodytų patvirtinimo taisyklių.

            3 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 1 d.

                  Komisijos vardu

                  Pirmininkė

               Ursula VON DER LEYEN

            (1)  OL L 173, 2014 6 12, p. 190.

            (2)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

            I PRIEDAS

                           N 00.01 – Pranešimo identifikavimas

                           Skiltys

                        Identifikavimas

                        0010

                           Eilutės

                        Pranešimo identifikatorius

                        0010

                        Pranešimo data

                        0020

                        Pranešimo rūšis

                        0030

                        N01.01 ir N01.02 šablonų ataskaitinė data

                        0040

                        N02.00 šablono ataskaitinė data

                        0050

                        Taikytina valiuta

                        0060

                        Įstaigos arba subjekto pavadinimas

                        0070

                        Kodas

                        0080

                        Kodo rūšis

                        0090

                        Asmuo ryšiams

                        0100

                        E. paštas

                        0110

                        Telefonas

                        0120

                           N 01.01 – Gelbėjimo privačiomis lėšomis sutartinio pripažinimo neįmanomumas pagal sutartį / priemonę

                           Pranešimo rūšis

                           ĮSIPAREIGOJIMO IDENTIFIKATORIUS

                           ESMINIS PAKEITIMAS?

                           GALUTINIS TERMINAS

                           ATNAUJINAMA?

                           ATNAUJINIMO DAŽNUMAS

                           SUTARTIS / PRIEMONĖ

                           NEĮMANOMUMAS

                           SANDORIO ŠALIS

                           APRAŠYMAS

                           ĮSIPAREIGOJIMŲ RŪŠIS

                           REGLAMENTUOJANTI TEISĖ

                           PRIORITETŲ EILIŠKUMAS NEMOKUMO ATVEJU PAGAL TREČIOSIOS VALSTYBĖS TEISĘ

                           PRIORITETŲ EILIŠKUMAS NEMOKUMO ATVEJU ĮSISTEIGIMO VALSTYBĖJE NARĖJE

                           NOMINALI SUMA PAGRINDINE PIRMINE VALIUTA

                           PAGRINDINĖ PIRMINĖ VALIUTA

                           NOMINALI SUMA VIETOS VALIUTA

                           SĄLYGOS

                           KATEGORIJA

                           SĄLYGŲ ATITIKIMO PRIEŽASTYS

                           TEISINĖ NUOMONĖ?

                           PAVADINIMAS

                           KODAS

                           KODO RŪŠIS

                           NACIONALINIS KODAS

                        0010

                        0020

                        0030

                        0040

                        0050

                        0060

                        0070

                        0080

                        0090

                        0100

                        0110

                        0120

                        0130

                        0140

                        0150

                        0160

                        0170

                        0180

                        0190

                        0200

                        0210

                           N 01.02 – Gelbėjimo privačiomis lėšomis sutartinio pripažinimo neįmanomumas pagal kategoriją

                           KATEGORIJA

                           BENDRA KATEGORIJOS ĮSIPAREIGOJIMŲ VERTĖ VIETOS VALIUTA

                           KATEGORIJŲ / SĄLYGŲ ATITIKIMO PRIEŽASTYS

                           PRIORITETŲ EILIŠKUMAS NEMOKUMO ATVEJU

                           PAGRINDINIŲ ĮSIPAREIGOJIMŲ SKAIČIUS

                        0010

                        0020

                        0030

                        0040

                        0050

                           N 02.00 – Įsipareigojimų nemokumo atveju klasės

                           PRIORITETŲ EILIŠKUMAS NEMOKUMO ATVEJU

                           VISŲ ĮSIPAREIGOJIMŲ, APIE KURIUOS ŠIUO METU YRA PRANEŠTA PERTVARKYMO INSTITUCIJAI, NOMINALI SUMA

                           VISŲ VIENO PRIORITETO ĮSIPAREIGOJIMŲ NEAPMOKĖTA SUMA

                           IŠ JOS: GELBĖJIMO PRIVAČIOMIS LĖŠOMIS PRIEMONĖ NETAIKOMA

                           IŠ JOS: TREČIOSIOS VALSTYBĖS TEISĖS REGLAMENTUOJAMI ĮSIPAREIGOJIMAI

                           IŠ JOS: NEĮSKAITANT SUTARTINIO PRIPAŽINIMO

                           IŠ JOS: ŠIUO METU YRA PRANEŠTA PERTVARKYMO INSTITUCIJAI

                        0010

                        0020

                        0030

                        0040

                        0050

                        0060

                        0070

            II PRIEDAS
            Pranešimo apie tai, kad nustatyta, jog sutartinis nurašymo ir konvertavimo įgaliojimų pripažinimas neįmanomas, pildymo nurodymai
            I DALIS. BENDRIEJI NURODYMAI
            Šiame priede pateikiami nurodymai, kaip įstaiga arba subjektas turi pranešti apie tai, kad nustatyta, jog sutartinis nurašymo ir konvertavimo įgaliojimų pripažinimas neįmanomas.
            Kiekviename pranešime gali būti nurodomos kelios sutartys / priemonės ir (arba) kelios įsipareigojimų kategorijos (jei taikoma), kurios atitinka gelbėjimo privačiomis lėšomis sutartinio pripažinimo neįmanomumo sąlygas, kaip nustatyta Direktyvos 2014/59/ES 55 straipsnio 2 dalies pirmoje pastraipoje.
            Įstaiga arba subjektas gali pateikti papildomus patvirtinamuosius dokumentus, įskaitant teisinę nuomonę arba sutarties kopiją, kai tai laikoma tinkama. Atitinkama pertvarkymo institucija nusprendžia, kaip tokius papildomus dokumentus reikia pateikti.
            Kai tam tikros rūšies sutartims netaikomas šiame priede nurodytas informacijos laukelis ir įstaiga ar subjektas tai įrodo pertvarkymo institucijai, įstaigai ar subjektui nereikia pateikti tame laukelyje nurodytos informacijos.
            1.   Pranešimo struktūra

            Pranešime nurodyta informacija pateikiama užpildant šiuos I priedo šablonus:

                        (a)

                        „Pranešimo identifikavimas“ (N00.01) – šis šablonas naudotinas teikiant informaciją pačiam pranešimui ir įstaigai ar subjektui, kuris teikia pranešimą pertvarkymo institucijai, identifikuoti;

                        (b)

                        „Gelbėjimo privačiomis lėšomis sutartinio pripažinimo neįmanomumas pagal sutartį / priemonę“ (N01.01) – šis šablonas naudotinas teikiant informaciją apie įsipareigojimus, kurie atitinka gelbėjimo privačiomis lėšomis sutartinio pripažinimo neįmanomumo sąlygas, kaip nustatyta Direktyvos 2014/59/ES 55 straipsnio 2 dalies pirmoje pastraipoje;

                        (c)

                        „Gelbėjimo privačiomis lėšomis sutartinio pripažinimo neįmanomumas pagal kategoriją“ (N01.02) – šis šablonas naudotinas teikiant informaciją apie įsipareigojimų, kurie atitinka gelbėjimo privačiomis lėšomis sutartinio pripažinimo neįmanomumo sąlygas, kategorijas, jei atitinkama pertvarkymo institucija mano, kad būtina nurodyti įsipareigojimų kategorijas, kaip nustatyta Direktyvos 2014/59/ES 55 straipsnio 7 dalyje;

                        (d)

                        „Įsipareigojimų nemokumo atveju klasės“ (N02.00) – šis šablonas naudotinas teikiant informaciją apie įsipareigojimų eiliškumą pagal nacionalinę bankroto teisę Direktyvos 2014/59/ES 55 straipsnio 2 dalies penktos pastraipos tikslais.

                  2.   Konsolidavimo apimtis

            Įstaigos ir subjektai pranešimą siunčia individualiai.
            II DALIS. NURODYMAI DĖL KONKREČIŲ ŠABLONŲ
            3.   N00.01 – Pranešimo identifikavimas

            3.1.   Nurodymai dėl konkrečių eilučių

                        Eilutės

                        Nurodymai

                        0010

                           Pranešimo identifikatorius

                        Kiekvienas pranešimas turi unikalų identifikatorių, kurį suteikia pranešančioji įstaiga arba subjektas.
                        Pranešimo identifikatorius priskiriamas kiekvienam [teikiamam] pranešimui, o ne kiekvienam įsipareigojimui ar kategorijai. Pranešime leidžiama nurodyti visus įsipareigojimus ar jų kategorijas, aktualius pranešimo metu.
                        Įstaiga arba subjektas nurodo pranešimo identifikatorių, kuris turi būti unikalus kiekvienam pranešimui.

                        0020

                           Pranešimo data

                        Įstaigos ir subjektai nurodo pranešimo išsiuntimo pertvarkymo institucijai datą.

                        0030

                           Pranešimo rūšis
                            (1)

                        Įstaigos ir subjektai nurodo duomenų, pateikiamų konkrečiame pranešime, rūšį:

                                    a)

                                    tik sutartys / priemonės (naudotinas tik N01.01 šablonas);

                                    b)

                                    tik įsipareigojimų kategorijos (naudotinas tik N01.02 šablonas);

                                    c)

                                    ir sutartys / priemonės, ir įsipareigojimų kategorijos (tam pačiam pranešimui naudotini ir N01.01, ir N01.02 šablonai).

                        0040

                           N01.01 ir N01.02 šablonų ataskaitinė data

                        Įstaigos ir subjektai nurodo N01.01 ir N01.02 šablonų pranešimuose pateikiamos informacijos ataskaitinę datą.

                        0050

                           N02.00 šablono ataskaitinė data

                        Įstaigos ir subjektai nurodo N02.00 šablone pateikiamos informacijos ataskaitinę datą.

                        0060

                           Taikytina valiuta

                        Įstaigos ir subjektai nurodo N01.01 šablono 0130 skiltyje, N01.02 šablono 0020 skiltyje ir N02.00 šablone pateikiamų sumų pasirinktąją valiutą.
                        Ši vertė nurodo valstybės narės, kurioje įsteigta pranešančioji įstaiga, oficialią valiutą. Vertė atitinka raidinį ISO 4217 kodą.

                        0070

                           Įstaigos arba subjekto pavadinimas

                        Pranešančiosios įstaigos arba subjekto pavadinimas.

                        0080

                           Kodas

                        Pranešančiosios įstaigos arba subjekto kodas. Įstaigų kodas yra 20-ies raidinių skaitinių ženklų juridinio asmens identifikatorius (LEI kodas). Kitų subjektų kodas yra 20-ies raidinių skaitinių ženklų LEI kodas arba, jei jo nėra, pagal Sąjungoje taikomą vienodą kodų sistemą sudarytas kodas, arba, jei jo nėra – nacionalinis kodas.
                        Šis kodas atitinka tos pačios įstaigos arba subjekto kodą, nurodytą pagal Komisijos įgyvendinimo reglamentą (ES) 2018/1624 (2). Kodo laukelyje visuomet nurodoma tam tikra vertė.

                        0090

                           Kodo rūšis

                        Įstaiga arba subjektas 0080 skiltyje nurodo kodo rūšį: „LEI kodas“ arba „ne LEI kodas“. Kodo rūšis visada nurodoma viena iš dviejų verčių.

                        0100

                           Asmuo ryšiams

                        Įstaigos ir subjektai nurodo asmens, į kurį reikia kreiptis, jei pertvarkymo institucijai reikia paaiškinimo dėl pranešimo, vardą ir pavardę.

                        0110

                           E. paštas

                        Įstaigos ir subjektai pateikia 0100 eilutėje „Asmuo ryšiams“ nurodyto asmens e. pašto adresą.

                        0120

                           Telefonas

                        Įstaigos ir subjektai pateikia 0100 eilutėje „Asmuo ryšiams“ nurodyto asmens telefono numerį.

                  4.   N01.01 – Gelbėjimo privačiomis lėšomis sutartinio pripažinimo neįmanomumas pagal sutartį / priemonę

            4.1.   Bendrosios pastabos

            N01.01 šablonas naudojamas teikiant informaciją, susijusią su individualiai teikiamais pranešimais apie sutartis. N01.01 šablone tame pačiame pranešime galima pateikti informaciją apie kelias sutartis. Šis šablonas naudojamas pranešant apie:

                        (a)

                        sutartis / priemones, kuriomis sukuriami nauji įsipareigojimai: sutartys / priemonės, apie kurias nebuvo anksčiau pranešta pertvarkymo institucijai;

                        (b)

                        sutartis / priemones, kuriomis keičiami esami įsipareigojimai: jeigu apie esamo įsipareigojimo sutartį arba priemonę buvo anksčiau pranešta pertvarkymo institucijai ir buvo įvertinta, kad ji atitinka neįmanomumo sąlygą, sutartims arba priemonėms, kuriomis jos keičiamos, suteikiamas tas pats įsipareigojimo identifikatorius (0010 skiltis), kaip pranešta anksčiau, o likusios skiltys pildomos tik esant pokyčiams. Visų pirma, 0020 skiltis „Esminis pakeitimas?“ pildoma, jei tinkama, tik sutarčių, kuriomis keičiami esami įsipareigojimai, atveju;

                        (c)

                        nebalansinius straipsnius: įstaigos ir subjektai nurodo įsipareigojimo, kuris atsirastų aktyvavus nebalansinį straipsnį, eiliškumą nemokumo atveju.

                  Jei duomenų nėra arba jie netaikomi, įstaigos ir subjektai neturėtų pildyti šių skilčių: 0020, 0030, 0050, 0090, 0130, 0150 ir 0210.
            4.2.   Nurodymai dėl konkrečių skilčių

                        Skiltys

                        Nuorodos į teisės aktus ir nurodymai

                        0010

                        ĮSIPAREIGOJIMO IDENTIFIKATORIUS
                        Įsipareigojimo identifikatorius yra unikalus identifikatorius, kurį sukuria pranešančioji įstaiga arba subjektas ir kuris naudojamas visuose pranešimuose kiekvienam įsipareigojimui identifikuoti. Įstaiga arba subjektas gali naudoti įsipareigojimo vidaus kodą.

                        0020

                        ESMINIS PAKEITIMAS?
                        Šis laukelis pildomas tik sutarčių / priemonių, kuriomis keičiami esami įsipareigojimai, atveju. Pranešimą teikianti įstaiga arba subjektas nurodo, ar esamo įsipareigojimo pakeitimai laikomi esminiais.
                        Įstaigos ir subjektai naudoja vieną iš šių verčių:

                                    —

                                    taip;

                                    —

                                    ne.

                        0030

                        GALUTINIS TERMINAS
                        Data, iki kurios privalo būti grąžinta visa įsipareigojimo pagrindinė suma ir palūkanos (pagal sandorio sutarties dokumentus).
                        Nurodoma galutinio termino pabaigos diena, mėnuo ir metai. Jeigu žinoma, nurodoma tiksli diena, kitu atveju nurodoma pirma mėnesio diena.

                        0040

                        ATNAUJINAMA?
                        Įstaigos ir subjektai naudoja vieną iš šių verčių:

                                    —

                                    taip;

                                    —

                                    ne.

                              Šioje skiltyje įrašoma „taip“, jei sutartyje yra aiški nuostata dėl jos atnaujinimo.

                        0050

                        ATNAUJINIMO DAŽNUMAS
                        Jei 0040 skiltyje įrašyta „taip“, įstaigos ir subjektai nurodo termino atnaujinimo dažnumą mėnesiais.

                        0060–0130

                        SUTARTIS / PRIEMONĖ

                        0060

                        APRAŠYMAS
                        Įstaigos ir subjektai pateikia ne daugiau kaip 300 ženklų sutarties / priemonės aprašymą. Šiame laukelyje nurodomos sutarties / priemonės pagrindinės ypatybės, neįtrauktos į kitus šio pranešimo laukelius (pvz., įsipareigojimo paskirtis / esmė, tai, ar priemonė gali būti gelbėjama privačiomis lėšomis pagal reglamentuojančią trečiosios valstybės teisę).

                        0070

                        ĮSIPAREIGOJIMŲ RŪŠIS
                        Įstaigos ir subjektai nurodo, kad sutartis / priemonė priskiriama prie vienos iš šių rūšių:

                                    (a)

                                    tarpbankiniai indėliai;

                                    (b)

                                    indėliai pas ne bankų sektoriaus klientus;

                                    (c)

                                    išvestinės finansinės priemonės;

                                    (d)

                                    skolinimasis / finansavimas;

                                    (e)

                                    prekybos finansavimas;

                                    (f)

                                    veiklos paslaugos, kurios nėra ypatingos svarbos subjekto veikimui;

                                    (g)

                                    kitos rūšys.

                              Jei taikoma daugiau nei viena rūšis, pasirenkama ta rūšis, kuri geriausiai atitinka sutarties / priemonės paskirtį.

                        0080

                        REGLAMENTUOJANTI TEISĖ
                        Įstaigos ir subjektai pateikia šalies, kurios teisė reglamentuoja sutartį / priemonę, triraidį ISO 3166-1 raidinį kodą.

                        0090

                        PRIORITETŲ EILIŠKUMAS NEMOKUMO ATVEJU PAGAL TREČIOSIOS VALSTYBĖS TEISĘ
                        Įstaiga arba subjektas įrašo vertę, atitinkančią įsipareigojimo eiliškumą skalėje nuo 1 iki x, kai 1 yra labiausiai subordinuota, o x – didžiausio prioriteto klasė, kaip apibrėžta atitinkamame taikytiname trečiosios valstybės teisės akte, kuriuo reglamentuojamas įsipareigojimas.
                        Įstaiga stengiasi sužinoti minėtą prioritetų eiliškumą iš atitinkamos trečiosios valstybės pertvarkymo institucijos arba, jei tokio oficialaus prioritetų eiliškumo nėra, pati nustato vertę (pagal skalę nuo 1 iki x), remdamasi įsipareigojimų eiliškumu pagal atitinkamą trečiosios valstybės teisę.

                        0100

                        PRIORITETŲ EILIŠKUMAS NEMOKUMO ATVEJU ĮSISTEIGIMO VALSTYBĖJE NARĖJE
                        Įstaigos ir subjektai įrašo vertę, atitinkančią įsipareigojimo eiliškumą skalėje nuo 1 iki x, kai 1 yra labiausiai subordinuota, o x – didžiausio prioriteto klasė, kaip apibrėžta atitinkamame teisės akte, taikytiname valstybėje narėje, kurioje įsisteigusi pranešančioji įstaiga arba subjektas.

                        0110

                        NOMINALI SUMA PAGRINDINE PIRMINE VALIUTA
                        Įstaigos ir subjektai nurodo nominalią įsipareigojimo sumą, kaip nustatyta sutartyje /priemonėje.
                        Pagrindų susitarimų atveju įstaiga arba subjektas turėtų nurodyti didžiausią sumą, kurią tikisi gauti pagal tą pagrindų susitarimą, arba didžiausią pagal pagrindų susitarimą leidžiamą sumą.
                        Jei sutartyje /priemonėje nurodoma daugiau nei viena valiuta, įstaigos ir subjektai nominalią sumą nurodo sutartyje vyraujančia valiuta.

                        0120

                        PAGRINDINĖ PIRMINĖ VALIUTA
                        Įstaigos ir subjektai priskiria valiutai ISO kodą, atitinkantį įsipareigojimo pagal sutartį valiutą. Naudojamas ISO 4217 triraidis piniginio vieneto kodas.
                        Jei sutartyje nurodyta daugiau nei viena valiuta, įstaigos ir subjektai nurodo sutartyje vyraujančią valiutą.

                        0130

                        NOMINALI SUMA VIETOS VALIUTA
                        Įstaigos ir subjektai šią skiltį pildo, jei 0110 skiltyje naudojama valiuta nėra vietos, kurioje įsisteigusi įstaiga arba subjektas, valiuta. Įstaigos ir subjektai taiko pranešimo dieną galiojantį užsienio valiutos kursą.

                        0140–0190

                        NEĮMANOMUMAS

                        0140

                        SĄLYGOS
                        Įstaigos ir subjektai nurodo sąlygą (-as), kuria (-iomis) remdamiesi jie mano, kad Komisijos deleguotajame reglamente (ES) 2021/1527 (3) nurodytą sutartinę sąlygą yra teisiškai arba kitu atžvilgiu neįmanoma įtraukti.
                        Įstaigos ir subjektai pateikia taikytinų sąlygų derinį (jie gali nurodyti tik vieną arba visas penkias sąlygas):

                                    a)

                                    a sąlyga – įtraukus sutartinę sąlygą būtų pažeisti įsipareigojimą reglamentuojantys trečiosios valstybės įstatymai ir kiti teisės aktai;

                                    b)

                                    b sąlyga – įtraukus sutartinę sąlygą būtų prieštaraujama trečiosios valstybės institucijos pateiktiems aiškiems ir privalomiems nurodymams;

                                    c)

                                    c sąlyga – įsipareigojimas atsiranda dėl priemonių ar susitarimų, sudarytų pagal tarptautines standartines sąlygas arba protokolus, kurių įstaiga ar subjektas negali pakeisti;

                                    d)

                                    d sąlyga – įsipareigojimas reglamentuojamas sutartinėmis sąlygomis, kurias įstaiga ar subjektas turi priimti, kad galėtų dalyvauti ne Sąjungos įstaigos veikloje arba naudotis jos teikiamomis paslaugomis, ir kurių įstaiga ar subjektas negali pakeisti;

                                    e)

                                    e sąlyga – įsipareigojimas yra komercinio ar prekybos kreditoriaus atžvilgiu ir susijęs su prekių ar paslaugų, kurios, nors ir nėra ypatingos svarbos, yra naudojamos kasdienei įstaigos ar subjekto veiklai, ir įstaiga ar subjektas susitarimo sąlygų pakeisti negali.

                           Pranešama apie visas taikomas sąlygas.

                        0150

                        KATEGORIJA
                        Jei taikytina, įstaigos ir subjektai nurodo atitinkamos pertvarkymo institucijos pagal Direktyvos 2014/59/ES 55 straipsnio 7 dalį nurodytas įsipareigojimų kategorijas.

                        0160

                        SĄLYGŲ ATITIKIMO PRIEŽASTYS
                        Įstaigos ir subjektai aiškiai apibūdina priežastis, dėl kurių nustatomas neįmanomumas, atsirandantis dėl 0140 skiltyje nurodytų sąlygų.
                        Šiame laukelyje įrašyta informacija yra svarbi nustatant, ar sutartis / priemonė, apie kurią pranešta, atitinka neįmanomumo sąlygas, todėl pertvarkymo institucija ja remiasi atlikdama įstaigos atlikto nustatymo vertinimą.
                        Įstaigos ir subjektai turi vengti pernelyg trumpų pagrindimų, pvz., „produkto negalima naudoti“ arba „konkurencingumo praradimas“ ir turi pateikti išsamesnį pagrindimą, kad pertvarkymo institucija galėtų priimti pagrįstą sprendimą.

                        0170

                        TEISINĖ NUOMONĖ?
                        Įstaigos ir subjektai informuoja pertvarkymo instituciją, ar egzistuoja teisinė nuomonė dėl šio įsipareigojimo neįmanomumo, apie kurį pranešama.
                        Įstaigos ir subjektai nurodo vieną iš šių variantų:

                                    —

                                    taip,

                                    —

                                    ne.

                              Jei įstaigos ar subjektai nurodo „taip“, jie perduoda teisinę nuomonę pertvarkymo institucijai jos nurodytomis priemonėmis.

                        0180–0210

                        SANDORIO ŠALIS
                        Įstaigos ir subjektai nurodo šio įsipareigojimo sandorio šalies tapatybę.

                        0180

                        PAVADINIMAS
                        Nurodomas individualios sandorio šalies pavadinimas.
                        Daugiašalių sutarčių atveju įstaiga nurodo arba pagrindinę sandorio šalį, arba taiko vertę „daugiašalė sutartis“.

                        0190

                        KODAS
                        Eilutės identifikatorių sudarantis kodas turi būti unikalus kiekvienam pranešančiajam subjektui. Įstaigų kodas yra LEI kodas. Kitų subjektų kodas yra LEI kodas arba, jei jo nėra, nacionalinis kodas. Kodas yra unikalus ir nuosekliai naudojamas visuose šablonuose visą laiką. Kodo laukelyje visuomet nurodoma tam tikra vertė.

                        0200

                        KODO RŪŠIS
                        Įstaigos arba subjektai nurodo 0190 skiltyje įrašyto kodo rūšį: „LEI kodas“ arba „nacionalinis kodas“.

                        0210

                        NACIONALINIS KODAS
                        Įstaigos arba subjektai taip pat gali nurodyti nacionalinį kodą, jei 0190 skiltyje „Kodas“ kaip identifikatorių jie naudoja LEI kodą.

                  5.   N01.02 – Gelbėjimo privačiomis lėšomis sutartinio pripažinimo neįmanomumas pagal kategoriją

            5.1.   Bendrosios pastabos

            N01.02 šablonas naudojamas teikiant informaciją, susijusią su pranešimu apie įsipareigojimų kategorijas, kai atitinkama pertvarkymo institucija mano, kad pagal Direktyvos 2014/59/ES 55 straipsnio 7 dalį būtina nurodyti įsipareigojimų kategorijas, kurių atžvilgiu galima nustatyti, kad sutartinio pripažinimo sąlygos įtraukti neįmanoma.
            5.2.   Nurodymai dėl konkrečių skilčių

                        Skiltys

                        Nuorodos į teisės aktus ir nurodymai

                        0010

                        KATEGORIJA
                        Įstaigos ir subjektai nurodo atitinkamos pertvarkymo institucijos pagal Direktyvos 2014/59/ES 55 straipsnio 7 dalį nurodytą įsipareigojimų kategoriją, dėl kurios jie teikia pranešimą.
                        Į pranešimą, parengtą naudojant N01.02 šabloną, galima įtraukti tiek įsipareigojimų kategorijų, kiek reikia.

                        0020

                        BENDRA KATEGORIJOS ĮSIPAREIGOJIMŲ VERTĖ VIETOS VALIUTA
                        Įstaigos ir subjektai nurodo tikėtiną bendrą įsipareigojimų sumą pagal kiekvieną 0010 skiltyje nurodytą kategoriją.
                        Ši suma yra numatoma didžiausia suma, kuri bus pasiekta pagal nurodytą kategoriją per 6 mėnesių laikotarpį nuo pranešimo dienos.
                        Suma nurodoma valstybės narės, kurioje įsisteigusi įstaiga arba subjektas, valiuta.
                        Jei per 6 mėnesių laikotarpį nuo pranešimo pateikimo įstaiga arba subjektas nustato, kad tos kategorijos įsipareigojimų vertė padidėjo daugiau kaip 10 % sumos, apie kurią pranešta, pertvarkymo institucijai jie pateikia kitą pranešimą.

                        0030

                        KATEGORIJŲ / SĄLYGŲ ATITIKIMO PRIEŽASTYS
                        Įstaigos ir subjektai paaiškina, kodėl buvo pranešta apie įsipareigojimų kategoriją.
                        Šiais argumentais pertvarkymo institucija remsis vertindama pranešimą apie neįmanomumą.

                        0040

                        PRIORITETŲ EILIŠKUMAS NEMOKUMO ATVEJU
                        Įstaigos ir subjektai įrašo vertes, atitinkančias įsipareigojimų eiliškumą kiekvienoje 0010 skilties kategorijoje, skalėje nuo 1 iki x, kai 1 yra labiausiai subordinuota, o x – didžiausio prioriteto klasė, kaip apibrėžta atitinkamame teisės akte, taikytiname valstybėje narėje, kurioje įsisteigusi pranešančioji įstaiga arba subjektas.

                        0050

                        PAGRINDINIŲ ĮSIPAREIGOJIMŲ SKAIČIUS
                        Įstaigos ir subjektai nurodo numatomą didžiausią skaičių sutarčių / priemonių, kurias turės atitinkamos įsipareigojimų kategorijos atžvilgiu 6 mėnesius nuo pranešimo dienos.

                  6.   N02.00 – Įsipareigojimų nemokumo atveju klasės

            6.1.   Bendrosios pastabos

            Įstaigos arba subjektai užpildo N02.00 šabloną, nurodydami paskutinį ketvirtį, kurio duomenys turimi (4), išskyrus 0070 skilties vertes.
            Šiame šablone nurodomos sumos paprastai turi būti neapmokėtos vertės, išskyrus 0070 skiltį. Neapmokėta reikalavimo arba priemonės suma yra reikalavimo arba priemonės pagrindinės sumos ir sukauptų palūkanų suma. Mokėtina neapmokėta suma yra lygi reikalavimo, kurį kreditorius galėtų pateikti bankroto byloje, vertei. 0070 skilties vertės turėtų atspindėti bendrą sumą, nurodytą N01.01 ir N01.02 šablonuose, todėl turėtų atitikti didžiausią tikėtiną vertę, kurią tikimasi pasiekti pagal sutartis / priemones ir (arba) kategorijas, apie kurias šiuo metu yra pranešta.
            Nebalansinių straipsnių atveju įstaigos ir subjektai nurodo įsipareigojimo, kuris atsirastų aktyvavus tą nebalansinį straipsnį, eiliškumą nemokumo atveju.
            Šiame šablone visos vertės nurodomos valstybės narės, kurioje įsisteigusi įstaiga arba subjektas, vietos valiuta.
            6.2.   Nurodymai dėl konkrečių skilčių

                        Skiltys

                        Nuorodos į teisės aktus ir nurodymai

                        0010

                        PRIORITETŲ EILIŠKUMAS NEMOKUMO ATVEJU
                        Įstaiga arba subjektas įrašo vertę, atitinkančią įsipareigojimo eiliškumą skalėje nuo 1 iki x, kai 1 yra labiausiai subordinuota, o x – didžiausio prioriteto klasė, kaip apibrėžta nacionaliniame teisės akte, taikytiname valstybėje narėje, kurioje įsisteigusi įstaiga arba subjektas.
                        N02.00 šablone pateikiama eilutė kiekvienam prioritetui nemokumo atveju, nurodytam N01.01 šablono 0100 skiltyje ir N01.02 šablono 0040 skiltyje.

                        0020

                        VISŲ VIENO PRIORITETO ĮSIPAREIGOJIMŲ NEAPMOKĖTA SUMA
                        Visų vieno prioriteto, nurodyto 0010 skiltyje, įsipareigojimų bendra neapmokėta suma.

                        0030

                        IŠ JOS: TREČIOSIOS VALSTYBĖS TEISĖS REGLAMENTUOJAMI ĮSIPAREIGOJIMAI
                        Šioje skiltyje nurodoma įsipareigojimų, kurie reglamentuojami trečiosios valstybės teise, neapmokėta suma.

                        0040

                        IŠ JOS: NEĮSKAITANT SUTARTINIO PRIPAŽINIMO
                        Šioje skiltyje nurodoma visų įsipareigojimų, kuriuos reglamentuoja trečiosios valstybės teisė ir kuriems netaikomas gelbėjimo privačiomis lėšomis nuostatos sutartinis pripažinimas, kaip reikalaujama Direktyvos 2014/59/ES 55 straipsnio 1 dalyje, neapmokėta suma. Vertė atitiks neapmokėtą sumą.
                        Vertė bus apskaičiuojama kaip suma visų įsipareigojimų, kurie atitinka šias sąlygas:

                                    (a)

                                    įsipareigojimai dar tebegalioja;

                                    (b)

                                    įsipareigojimus reglamentuoja trečiosios valstybės teisė;

                                    (c)

                                    įsipareigojimams netaikoma sutartinio pripažinimo sąlyga, kaip reikalaujama Direktyvos 2014/59/ES 55 straipsnio 1 dalyje;

                                    (d)

                                    įsipareigojimams taikoma gelbėjimo privačiomis lėšomis priemonė;

                                    (e)

                                    įsipareigojimai nėra indėliai, kaip nurodyta Direktyvos 2014/59/ES 108 straipsnio a punkte.

                        0050

                        IŠ JOS: ŠIUO METU YRA PRANEŠTA PERTVARKYMO INSTITUCIJAI
                        Šioje skiltyje nurodomos visų įsipareigojimų ir (arba) įsipareigojimų kategorijų, apie kurias pranešta šio pranešimo N01.01 ir N01.02 šablonuose, neapmokėtos sumos.

                        0060

                        IŠ JOS: GELBĖJIMO PRIVAČIOMIS LĖŠOMIS PRIEMONĖ NETAIKOMA
                        Šioje skiltyje nurodomi įsipareigojimai, kuriems gelbėjimo privačiomis lėšomis priemonė netaikoma pagal Direktyvos 2014/59/ES 44 straipsnio 2 dalį arba kuriems galėtų būti taikoma bet kuri tos direktyvos 44 straipsnio 3 dalyje nustatyta sąlyga.

                        0070

                        VISŲ ĮSIPAREIGOJIMŲ, APIE KURIUOS ŠIUO METU YRA PRANEŠTA PERTVARKYMO INSTITUCIJAI, NOMINALI SUMA
                        Šioje skiltyje nurodoma įsipareigojimų ir (arba) įsipareigojimų kategorijų, apie kuriuos pranešta šio pranešimo N01.01 ir N01.02 šablonuose, nominalios sumos ir (arba) didžiausių tikėtinų sumų bendra suma.

               (1)  N02.00 šabloną reikia pateikti visais a, b ir c punktuose aprašytais atvejais.

               (2)  2018 m. spalio 23 d. Komisijos įgyvendinimo reglamentas (ES) 2018/1624, kuriuo nustatomi kredito įstaigų ir investicinių įmonių pertvarkymo planams rengti skirtos informacijos teikimo pagal Europos Parlamento ir Tarybos direktyvą 2014/59/ES tvarkos, standartinių formų ir šablonų techniniai įgyvendinimo standartai ir panaikinamas Komisijos įgyvendinimo reglamentas (ES) 2016/1066 (OL L 277, 2018 11 7, p. 1).

               (3)  2021 m. gegužės 31 d. Komisijos deleguotasis reglamentas (ES) 2021/1527, kuriuo Europos Parlamento ir Tarybos direktyva 2014/59/ES papildoma nurašymo ir konvertavimo įgaliojimų sutartinio pripažinimo techniniais reguliavimo standartais (OL L 329, 2021 9 17, p. 2).

               (4)  Paskutinis ketvirtis, kurio duomenys turimi, atitinka ketvirčio ataskaitų pateikimo datas: gegužės 12 d. (ataskaitinė data – kovo 31 d.), rugpjūčio 11 d. (ataskaitinė data – birželio 30 d.), lapkričio 11 d. (ataskaitinė data – rugsėjo 30 d.) ir vasario 11 d. (ataskaitinė data – gruodžio 31 d.).

            III PRIEDAS
            Bendras duomenų vienetų modelis
            Visi šio reglamento prieduose nustatyti duomenų straipsniai yra pakeičiami bendru duomenų vienetų modeliu, kuris yra įstaigų ir pertvarkymo institucijų vienodų IT sistemų pagrindas.
            Bendras duomenų vienetų modelis atitinka šiuos kriterijus:

                        a)

                        jame visi šio reglamento prieduose nustatyti duomenų straipsniai yra pateikiami struktūriškai;

                        b)

                        jame yra identifikuojami visi šio reglamento prieduose nustatyti veiklos aspektai;

                        c)

                        jame yra pateikiamas duomenų žodynas, kuriame identifikuojamos lentelių žymos, ordinačių žymos, ašių žymos, sričių žymos, aspektų žymos ir narių žymos;

                        d)

                        jame yra pateikiami parametrai, kuriais apibrėžiama duomenų vienetų savybė arba kiekis;

                        e)

                        jame yra pateikiamos duomenų vienetų apibrėžtys, kurios išreikštos kaip ypatybių, pagal kurias vienareikšmiškai identifikuojama finansinė sąvoka, rinkinys;

                        f)

                        jame yra pateikiamos visos atitinkamos techninės specifikacijos, būtinos informacijos teikimo IT sprendimams, pagal kuriuos gaunami vienodi pertvarkymo duomenys, sukurti.

            IV PRIEDAS
            Patvirtinimo taisyklės
            I priede nustatytiems duomenų straipsniams taikomos patvirtinimo taisyklės, kuriomis užtikrinama duomenų kokybė ir nuoseklumas. Patvirtinimo taisyklės atitinka šiuos kriterijus:

                        a)

                        jomis apibrėžiami loginiai atitinkamų duomenų vienetų ryšiai;

                        b)

                        jomis nustatomi filtrai ir prielaidos, kuriais apibrėžiamas duomenų rinkinys, kuriam taikoma patvirtinimo taisyklė;

                        c)

                        jomis patikrinamas perduodamų duomenų nuoseklumas;

                        d)

                        jomis patikrinamas perduodamų duomenų tikslumas;

                        e)

                        jomis nustatomos standartinės vertės, taikytinos, kai atitinkama informacija neperduota.


title: Komisijos įgyvendinimo reglamentas (ES) 2022/672 2022 m. balandžio 22 d. kuriuo dėl naujo maisto produkto transresveratrolio (iš mikrobinio šaltinio) specifikacijų iš dalies keičiamas Įgyvendinimo reglamentas (ES) 2017/2470 (Tekstas svarbus EEE)

text:
2022 4 25

                  LT

                  Europos Sąjungos oficialusis leidinys

                  L 122/24

         KOMISIJOS ĮGYVENDINIMO REGLAMENTAS (ES) 2022/672
         2022 m. balandžio 22 d.
         kuriuo dėl naujo maisto produkto transresveratrolio (iš mikrobinio šaltinio) specifikacijų iš dalies keičiamas Įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos naujų maisto produktų sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį Komisijos įgyvendinimo reglamentu (ES) 2017/2470 (2) nustatytas Sąjungos naujų maisto produktų sąrašas;

                     (3)

                     į Įgyvendinimo reglamento (ES) 2017/2470 priede pateiktą Sąjungos sąrašą transresveratrolis iš sintetinių ir mikrobinių šaltinių įtrauktas kaip naujas maisto produktas, kurį leidžiama naudoti;

                     (4)

                     pagal Europos Parlamento ir Tarybos reglamento (EB) Nr. 258/97 (3) 5 straipsnį buvo leista naudoti naują maisto produktą iš mikrobinio šaltinio gautą transresveratrolį kaip naują maisto sudedamąją dalį, skirtą naudoti suaugusiems žmonėms skirtuose kapsulių arba tablečių pavidalo maisto papilduose, kaip apibrėžta Europos Parlamento ir Tarybos direktyvoje 2002/46/EB (4), remiantis tuo, kad jis iš esmės atitinka resveratrolį, kurio vartojimas tęsėsi iki 1997 m. gegužės 15 d., ekstrahuotą iš japoninio pelėvirkščio (Fallopia japonica);

                     (5)

                     Komisijos įgyvendinimo sprendimu (ES) 2016/1190 (5) pagal Reglamentą (EB) Nr. 258/97 leista pateikti Sąjungos rinkai transresveratrolį kaip naują maisto sudedamąją dalį, taip pat skirtą naudoti maisto papilduose, kaip apibrėžta Europos Parlamento ir Tarybos direktyvoje 2002/46/EB, kapsulių arba tablečių pavidalu suaugusiesiems;

                     (6)

                     Komisijos įgyvendinimo reglamentu (ES) 2021/51 (6) iš dalies pakeistos transresveratrolio naudojimo sąlygos. Visų pirma panaikinti maisto papildų, kurių sudėtyje yra naujo maisto produkto, pateikimo formų apribojimai;

                     (7)

                     2021 m. liepos 29 d. bendrovė „Evolva AG“ (toliau – pareiškėja) pagal Reglamento (ES) 2015/2283 10 straipsnio 1 dalį pateikė Komisijai paraišką pakeisti iš mikrobinio šaltinio gauto transresveratrolio specifikacijas. Pareiškėja paprašė panaikinti reikalavimą, kad iš S. cerevisiae gauto naujo maisto produkto 100 % dalelių būtų mažesnės nei 62,23 mikrometrai (< 62,23 μm);

                     (8)

                     pareiškėja pagrindžia prašymą nurodydama, kad pakeitimas yra būtinas siekiant atsižvelgti į iš mikrobinio šaltinio gauto transresveratrolio dalelių dydžio svyravimus jo gamybos ir perdirbimo metu siekiant jį naudoti maisto papilduose. Pagrįsdama prašymą pareiškėja pateikė analitinius duomenis, iš kurių matyti, kad iš mikrobinio šaltinio gauto transresveratrolio dalelių dydžio profilis yra panašus į chemiškai susintetinto transresveratrolio, kurį įvertino Europos maisto saugos tarnyba (toliau – Tarnyba) (7) ir kurio dalelių dydžio reikalavimai neįtraukti į Sąjungos naujų maisto produktų sąrašą, dalelių dydžio profilį;

                     (9)

                     Komisija mano, kad prašomas Sąjungos sąrašo atnaujinimas nedaro poveikio žmonių sveikatai ir kad Tarnybos saugos vertinimas pagal Reglamento (ES) 2015/2283 10 straipsnio 3 dalį nėra būtinas, nes prašomas transresveratrolio, gauto iš mikrobinio šaltinio, dalelių dydžio reikalavimo panaikinimas nekeičia jo saugos charakteristikų, kadangi iš pareiškėjo pateiktų analitinių įrodymų matyti, kad jo dalelių dydžio pasiskirstymo profilis yra panašus į Tarnybos įvertintą chemiškai susintetinto transresveratrolio dalelių pasiskirstymo profilį;

                     (10)

                     paraiškoje pateikta informacija yra pakankamas pagrindas nustatyti, kad prašomi transresveratrolio specifikacijų pakeitimai atitinka Reglamento (ES) 2015/2283 12 straipsnyje nustatytas sąlygas ir turėtų būti patvirtinti;

                     (11)

                     todėl Įgyvendinimo reglamento (ES) 2017/2470 priedas turėtų būti atitinkamai iš dalies pakeistas;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (4)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            (5)  2016 m. liepos 19 d. Komisijos įgyvendinimo sprendimas (ES) 2016/1190, kuriuo leidžiama pateikti rinkai transresveratrolį kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 196, 2016 7 21, p. 53).

            (6)  2021 m. sausio 22 d. Komisijos įgyvendinimo reglamentas (ES) 2021/51, kuriuo leidžiama pakeisti naujo maisto produkto transresveratrolio naudojimo sąlygas pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (OL L 23, 2021 1 25, p. 10).

            (7)  EFSA Journal 2016;14(1):4368.

            PRIEDAS
            Įgyvendinimo reglamento (ES) 2017/2470 priedo 2 lentelėje (Specifikacijos) transresveratroliui skirtas įrašas pakeičiamas taip:

                           „Leidžiami naudoti nauji maisto produktai

                           Specifikacijos

                           Transresveratrolis

                              Aprašymas/apibrėžtis:

                              Sintetinis transresveratrolis – tai beveik baltos ar net rusvai gelsvos spalvos kristalai.
                           Cheminis pavadinimas: 5-[(E)-2-(4-hidroksifenil)etenil]benzen-1,3-diolis
                           Cheminė formulė: C14H12O3

                           Molekulinė masė: 228,25 Da
                           CAS Nr. 501–36–0

                              Grynumas:

                           Transresveratrolis: ≥ 98 %–99 %
                           Bendras šalutinių produktų (susijusių medžiagų) kiekis: ≤ 0,5 %
                           Bet kokia pavienė susijusi medžiaga: ≤ 0,1 %
                           Sulfatiniai pelenai: ≤ 0,1 %
                           Nuodžiūvis: ≤ 0,5 %

                              Sunkieji metalai:

                           Švinas: ≤ 1,0 ppm
                           Gyvsidabris: ≤ 0,1 ppm
                           Arsenas: ≤ 1,0 ppm

                              Priemaišos:

                           Diizopropilaminas: ≤ 50 mg/kg

                              Mikrobinis šaltinis: genetiškai modifikuota Saccharomyces cerevisiae padermė
                           Išvaizda: nuo beveik baltos iki šiek tiek gelsvos spalvos milteliai
                           Transresveratrolio kiekis: ne mažiau kaip 98 % masinės dalies (sausosios masės)
                           Peleningumas: ne daugiau kaip 0,5 % (masinės dalies)
                           Drėgnis: ne daugiau kaip 3 % (masinės dalies)“


title: Komisijos įgyvendinimo reglamentas (ES) 2022/673 2022 m. balandžio 22 d. kuriuo leidžiama pateikti rinkai spindulinių pupuolių (Vigna radiata) baltymus kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
2022 4 25

                  LT

                  Europos Sąjungos oficialusis leidinys

                  L 122/27

         KOMISIJOS ĮGYVENDINIMO REGLAMENTAS (ES) 2022/673
         2022 m. balandžio 22 d.
         kuriuo leidžiama pateikti rinkai spindulinių pupuolių (Vigna radiata) baltymus kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     2020 m. kovo 10 d. bendrovė „Eat Just, Inc.“ (toliau – pareiškėja) pagal Reglamento (ES) 2015/2283 10 straipsnio 1 dalį pateikė Komisijai paraišką leisti pateikti Sąjungos rinkai spindulinių pupuolių baltymus kaip naują maisto produktą. Pareiškėja paprašė, kad spindulinių pupuolių baltymai, gauti iš augalo Vigna radiata sėklų, būtų naudojami baltyminiams produktams, išskyrus pieno gaminių pakaitalus ir gėrimų baltiklius, skirtiems vartoti visiems vartotojams. Baltyminių produktų kategorija apima tokių standartinių produktų kaip mėsa, žuvys ar kiaušiniai baltymų pakaitalus;

                     (4)

                     2020 m. kovo 10 d. pareiškėja taip pat pateikė Komisijai prašymą apsaugoti tam tikrus nuosavybinius duomenis, pateiktus siekiant pagrįsti paraišką, konkrečiai, analitinius duomenis apie fito rūgštį, lektinus, tripsino inhibitorius, cianogeninius glikozidus ir taninus (3);

                     (5)

                     pagal Reglamento (ES) 2015/2283 10 straipsnio 3 dalį 2020 m. rugpjūčio 5 d. Komisija pasikonsultavo su Europos maisto saugos tarnyba (toliau – Tarnyba), prašydama jos atlikti spindulinių pupuolių baltymų kaip naujo maisto produkto tinkamumo įvertinimą ir pateikti mokslinę nuomonę;

                     (6)

                     2021 m. rugsėjo 14 d. Tarnyba, laikydamasi Reglamento (ES) 2015/2283 11 straipsnio reikalavimų, priėmė mokslinę nuomonę „Spindulinių pupuolių baltymų kaip naujo maisto produkto sauga pagal Reglamentą (ES) 2015/2283“ (4);

                     (7)

                     savo mokslinėje nuomonėje Tarnyba padarė išvadą, kad spindulinių pupuolių baltymai yra saugūs pareiškime siūlomomis naudojimo sąlygomis; todėl Tarnybos nuomonė suteikia pakankamą pagrindą teigti, kad spindulinių pupuolių baltymai, naudojami kaip maisto sudedamoji dalis, pridedama į baltyminius produktus, išskyrus pieno pakaitalus ir gėrimų baltiklius, skirtus vartoti visiems vartotojams, atitinka Reglamento (ES) 2015/2283 12 straipsnio 1 dalyje nustatytus reikalavimams;

                     (8)

                     savo nuomonėje Tarnyba, remdamasi ribotais paskelbtais duomenimis apie su spindulinių pupuolių baltymais susijusią alergiją maistui ir remdamasi įrodymais, įrodančiais, kad spindulinių pupuolių baltymuose yra daug galimai alergizuojančių baltymų, padarė išvadą, kad vartojant šį naują maisto produktą gali atsirasti įjautrinimas. Atsižvelgdama į tai, kad iki šiol nėra tiesioginių įrodymų, kurie aiškiai susietų spindulinių pupuolių baltymų vartojimą su pirminio įjautrinimo atvejais, Komisija mano, kad į Sąjungos leidžiamų naudoti naujų maisto produktų sąrašą nereikėtų įtraukti specialių ženklinimo reikalavimų, susijusių su spindulinių pupuolių baltymų potencialu sukelti pirminį įjautrinimą;

                     (9)

                     taikydama įrodomosios duomenų galios nustatymo metodą, remdamasi ribotais tyrimais ir vieno baltymo sekos homologine analize, kurią pareiškėja atliko su spindulinių pupuolių baltymais ir sojų pupelių, žemės riešutų ir lubinų baltymais, Tarnyba savo nuomonėje mano, kad spindulinių pupuolių baltymai turi potencialą sukelti alerginę reakciją asmenims, alergiškiems sojų pupelėms, žemės riešutams, lubinams ir beržų žiedadulkėms. Tačiau trūksta papildomų in vivo eksperimentinių arba epidemiologinių įrodymų, kurių paprastai reikia norint patvirtinti arba paneigti tikimybę, kad nustatytas galimas kryžminis reaktyvumas gali pasireikšti populiacijoje. Nesant tokių duomenų, Komisija mano, kad šiuo metu mažai tikėtinas spindulinių pupuolių baltymų potencialas sukelti kryžminį reaktyvumą sojų pupelėms, žemės riešutams, lubinams ir beržų žiedadulkėms populiacijoje, todėl į Sąjungos leidžiamų naudoti naujų maisto produktų sąrašą nereikėtų įtraukti specialių ženklinimo reikalavimų;

                     (10)

                     savo nuomonėje Tarnyba manė, kad be pareiškėjos pateiktų nuosavybinių analitinių duomenų apie fito rūgštį, lektinus, tripsino inhibitorius, cianogeninius glikozidus ir taninus nebūtų galėjusi padaryti išvados dėl spindulinių pupuolių baltymų saugos;

                     (11)

                     pareiškėja pareiškė, kad paraiškos pateikimo metu ji turėjo nuosavybės teises ir išimtines teises remtis moksliniais įrodymais, pateiktais paraiškos teikimo metu. Todėl trečiosios šalys negali teisėtai susipažinti su šiais duomenimis, jais naudotis ar remtis;

                     (12)

                     Komisija įvertino visą pareiškėjos pateiktą informaciją ir padarė išvadą, kad pareiškėja pateikė pakankamą pagrindimą, jog įvykdė Reglamento (ES) 2015/2283 26 straipsnio 2 dalyje nustatytus reikalavimus. Todėl penkerius metus nuo šio reglamento įsigaliojimo dienos Tarnyba neturėtų naudoti paskesnių pareiškėjų naudai pareiškėjo duomenų rinkinyje pateiktų duomenų, kuriais remdamasi Tarnyba nustatė, kad naujas maisto produktas yra saugus, ir padarė išvadas dėl spindulinių pupuolių baltymų saugos, ir be kurių ji nebūtų galėjusi įvertinti naujo maisto produkto. Todėl pateikti spindulinių pupuolių baltymus Sąjungos rinkai minėtu laikotarpiu turėtų būti leidžiama tik pareiškėjai;

                     (13)

                     tačiau leidimas tik pareiškėjai pateikti rinkai spindulinių pupuolių baltymus ir tik pareiškėjos naudai naudoti pareiškėjos dokumentų rinkinyje pateiktus duomenis neužkerta kelio kitiems pareiškėjams teikti paraišką leisti pateikti rinkai tą patį naują maisto produktą, jei jų paraiška yra pagrįsta teisėtai gauta informacija, kuria grindžiamas toks leidimas pagal Reglamentą (ES) 2015/2283;

                     (14)

                     todėl Reglamento (ES) 2017/2470 priedas turėtų būti atitinkamai iš dalies pakeistas;

                     (15)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Spindulinių pupuolių baltymai, nurodyti šio reglamento priede, įtraukiami į Sąjungos leidžiamų naudoti naujų maisto produktų sąrašą, nustatytą Įgyvendinimo reglamentu (ES) 2017/2470.

               2.   Penkerius metus nuo šio reglamento įsigaliojimo tik pirminei pareiškėjai:
               bendrovei Eat Just, Inc.,
               kurios adresas 2000 Folsom Street San Francisco, CA 94110 JAV,
               leidžiama pateikti Sąjungos rinkai 1 dalyje nurodytą naują maisto produktą, nebent paskesni pareiškėjai gautų leidimą šiam naujam maisto produktui nesinaudodami pagal 2 straipsnį apsaugotais duomenimis arba gautų pareiškėjos sutikimą.

               3.   Į 1 dalyje nurodyto Sąjungos sąrašo įrašą turi būti įtrauktos priede nustatytos naudojimo sąlygos ir ženklinimo reikalavimai.

            2 straipsnis
            Paraiškos dokumentų rinkinyje pateikti duomenys, kuriais remdamasi Tarnyba įvertino spindulinių pupuolių baltymus ir kuriuos pareiškėja laiko nuosavybiniais ir be kurių naujo maisto produkto nebūtų buvę galima leisti naudoti, laiko atitinkančiais Reglamento (ES) 2015/2283 26 straipsnio 2 dalyje nustatytus reikalavimus, be pareiškėjos sutikimo negali būti naudojami paskesnių pareiškėjų naudai penkerius metus nuo šio reglamento įsigaliojimo dienos.

            3 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  Cianogeninių glikozidų analitiniai rezultatai (nepaskelbta),
         Sayre_2021 cianogeninių glikozidų sąvadas (nepaskelbta),
         Lektinių analitiniai rezultatai (nepaskelbta),
         Spindulinių pupuolių miltų fito rūgšties 5 partijų analizės sertifikatai (nepaskelbta),
         Spindulinių pupuolių baltymų miltų fito rūgšties 5 partijų analizės sertifikatai (nepaskelbta),
         Taninų analitiniai rezultatai (nepaskelbta),
         Spindulinių pupuolių miltų tripsino inhibitorių 5 partijų analizės sertifikatai (nepaskelbta),
         Spindulinių pupuolių baltymų miltų tripsino inhibitorių 5 partijų analizės sertifikatai (nepaskelbta).

            (4)  EFSA Journal 2021;19(10):6846.

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje (Leidžiami naudoti nauji maisto produktai) įterpiamas šis įrašas:

                                    Leidžiamas naudoti naujas maisto produktas

                                    Naujo maisto produkto naudojimo sąlygos

                                    Papildomi specialieji ženklinimo reikalavimai

                                    Kiti reikalavimai

                                    Duomenų apsauga

                                    „Spindulinių pupuolių (Vigna radiata) baltymai

                                       Nurodyta maisto produktų kategorija

                                       Didžiausias leidžiamas kiekis

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „spindulinių pupuolių baltymai iš Vigna radiata“.

                                    Leidimas naudoti suteiktas 2022 m. gegužės 15 d. Įtraukimas grindžiamas nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį.
                                    Pareiškėja: Eat Just, Inc., 2000 Folsom Street San Francisco, CA 94110 JAV. Duomenų apsaugos laikotarpiu pateikti Sąjungos rinkai spindulinių pupuolių baltymus kaip naują maisto produktą leidžiama tik bendrovei „Eat Just, Inc.“, nebent paskesni pareiškėjai gautų leidimą šiam naujam maisto produktui, nenaudodami nuosavybinių mokslinių įrodymų ir mokslinių duomenų, apsaugotų pagal Reglamento (ES) 2015/2283 26 straipsnį, arba gautų bendrovės „Eat Just, Inc.“ sutikimą.
                                    Duomenų apsaugos pabaigos data: 2027 m. gegužės 15 d.“

                                    Baltyminiai produktai

                                    20g/100g

                        2)

                        2 lentelėje (Specifikacijos) įterpiamas šis įrašas:

                                    Leidžiamas naudoti naujas maisto produktas

                                    Specifikacijos

                                    „Spindulinių pupuolių (Vigna radiata) baltymai

                                       Aprašymas / apibrėžtis:

                                    Naujas maisto produktas yra spindulinių pupuolių baltymų milteliai, gauti iš augalo Vigna radiata sėklų keliais perdirbimo etapais, po kurių atliekamas pasterizavimas ir purškiamasis džiovinimas.

                                       Charakteristikos / sudėtis

                                    Drėgnis: ≤ 6 %
                                    Baltymai (w/w)(a): ≥ 84 %
                                    Peleningumas (w/w): ≤ 6,0 %
                                    Riebalai (w/w): ≤ 5,5 %
                                    Angliavandeniai (w/w): ≤ 5,0 apskaičiuojant

                                       Mikrobiologiniai kriterijai

                                    Aerobinių bakterijų skaičius: < 5 000  KSV/g (b)

                                    Mielės ir pelėsiai: < 100 KSV/g
                                    Koliforminės bakterijos: < 100 KSV/g

                                       Escherichia coli: < 10 KSV/g

                                       Listeria monocytogenes: Neaptikta 25 g

                                       Salmonella spp. Neaptikta 25 g

                                                (a)

                                                w/w: masės dalis.

                                                (b)

                                                KSV: kolonijas sudarantys vienetai.“


title: Komisijos įgyvendinimo reglamentas (ES) 2022/674 2022 m. balandžio 22 d. kuriuo ištaisomas Įgyvendinimo reglamentas (ES) 2022/95, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, tam tikroms importuojamoms Kinijos Liaudies Respublikos kilmės vamzdžių arba vamzdelių jungiamosioms detalėms iš geležies arba plieno nustatomas galutinis antidempingo muitas, taip pat taikomas iš Taivano, Indonezijos, Šri Lankos ir Filipinų siunčiamoms tam tikroms importuojamoms vamzdžių arba vamzdelių jungiamosioms detalėms iš geležies arba plieno, deklaruojamoms arba nedeklaruojamoms kaip šių šalių kilmės

text:
2022 4 25

                  LT

                  Europos Sąjungos oficialusis leidinys

                  L 122/31

         KOMISIJOS ĮGYVENDINIMO REGLAMENTAS (ES) 2022/674
         2022 m. balandžio 22 d.
         kuriuo ištaisomas Įgyvendinimo reglamentas (ES) 2022/95, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, tam tikroms importuojamoms Kinijos Liaudies Respublikos kilmės vamzdžių arba vamzdelių jungiamosioms detalėms iš geležies arba plieno nustatomas galutinis antidempingo muitas, taip pat taikomas iš Taivano, Indonezijos, Šri Lankos ir Filipinų siunčiamoms tam tikroms importuojamoms vamzdžių arba vamzdelių jungiamosioms detalėms iš geležies arba plieno, deklaruojamoms arba nedeklaruojamoms kaip šių šalių kilmės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 11 straipsnio 2 dalį,
         kadangi:

                     (1)

                     Komisijos gyvendinimo reglamentu (ES) 2022/95 (2) Komisija tam tikroms importuojamoms Kinijos Liaudies Respublikos kilmės vamzdžių arba vamzdelių jungiamosioms detalėms iš geležies arba plieno nustatė galutinį antidempingo muitą, taip pat taikomą iš Taivano, Indonezijos, Šri Lankos ir Filipinų siunčiamoms tam tikroms importuojamoms vamzdžių arba vamzdelių jungiamosioms detalėms iš geležies arba plieno, deklaruojamoms arba nedeklaruojamoms kaip šių šalių kilmės;

                     (2)

                     Tarybos reglamento (EB) Nr. 763/2000 (3) 1 straipsniu trys Taivano gamintojai – „Chup Hsin Enterprise Co. Ltd“, „Niang Hong Pipe Fittings Co. Ltd“ ir „Rigid Industries Co. Ltd.“ – buvo atleisti nuo muito nustačius, kad šios bendrovės nevengė priemonių;

                     (3)

                     tačiau išplėstojo muito netaikymas importuojamoms jungiamosioms detalėms, pagamintoms bendrovių „Chup Hsin Enterprise Co. Ltd“, Gaosiongas (Taivanas) (papildomas TARIC kodas A098) ir „Nian Hong Pipe Fittings Co. Ltd“, Gaosiongas (Taivanas) (papildomas TARIC kodas A100), panaikintas Tarybos reglamentu (EB) Nr. 803/2009 (4);

                     (4)

                     Įgyendinimo reglamento (ES) 2022/95 2 straipsnio 1 dalyje klaidingai nurodyta, kad bendrovių „Chup Hsin Enterprise Co. Ltd“, Gaosiongas (Taivanas) (papildomas TARIC kodas A098) ir „Niang Hong Pipe Fittings Co. Ltd“, Gaosiongas (Taivanas) (papildomas TARIC kodas A100) pagamintoms importuojamoms jungiamosioms detalėms ir toliau netaikomi antidempingo muitai;

                     (5)

                     tam, kad ištaisytų 4 konstatuojamojoje dalyje nurodytą klaidą, Komisija nusprendė ištaisyti Įgyendinimo reglamento (ES) 2022/95 2 straipsnio 1 dalį. Šis ištaisymas turėtų įsigalioti nuo Įgyvendinimo reglamento (ES) 2022/95 įsigaliojimo dienos, t. y. nuo 2022 m. sausio 26 d.;

                     (6)

                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2022/95 2 straipsnio 1 dalis pakeičiama taip:

                  „1.   Pagal 1 straipsnį nustatyto galutinio antidempingo muito, taikomo importuojamiems Kinijos Liaudies Respublikos kilmės produktams, taikymo sritis išplečiama toms pačioms importuojamoms jungiamosioms detalėms (kurių TARIC kodai šiuo metu yra: 7307931191; 7307931991; 7307998092), siunčiamoms iš Taivano (papildomas TARIC kodas A 999), kurios deklaruojamos kaip Taivano kilmės arba ne, išskyrus pagamintas bendrovės „Rigid Industries Co. Ltd“, Gaosiongas (Taivanas) (papildomas TARIC kodas A099).“

            2 straipsnis
            Valstybių narių muitinės ištaiso nuo 2022 m. sausio 26 d. priimtas muitinės deklaracijas, kurioms turėjo įtakos šio reglamento 1 straipsnis, ir atgaline data surenka antidempingo muitus, taikomus bendrovių „Chup Hsin Enterprise Co. Ltd“, Gaosiongas (Taivanas) (papildomas TARIC kodas A098) ir „Niang Hong Pipe Fittings Co. Ltd“, Gaosiongas (Taivanas) (papildomas TARIC kodas A100) pagamintoms importuojamoms jungiamosioms detalėms.

            3 straipsnis
            Šis reglamentas įsigalioja atgaline data nuo 2022 m. sausio 26 d.
            Šis reglamentas privalomas visas ir tiesiogiai taikomas visose valstybėse narėse.

            Priimta Briuselyje 2022 m. balandžio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  2022 m. sausio 24 d. Komisijos įgyvendinimo reglamentas (ES) 2022/95, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, tam tikroms importuojamoms Kinijos Liaudies Respublikos kilmės vamzdžių arba vamzdelių jungiamosioms detalėms iš geležies arba plieno nustatomas galutinis antidempingo muitas, taip pat taikomas iš Taivano, Indonezijos, Šri Lankos ir Filipinų siunčiamoms tam tikroms importuojamoms vamzdžių arba vamzdelių jungiamosioms detalėms iš geležies arba plieno, deklaruojamoms arba nedeklaruojamoms kaip šių šalių kilmės (OL L 16, 2022 1 25, p. 36).

            (3)  2000 m. balandžio 10 d. Tarybos reglamentas (EB) Nr. 763/2000, išplečiantis galutinio antidempingo muito, taikomo pagal Reglamentą (EB) Nr. 584/96 dėl tam tikrų Kinijos Liaudies Respublikos kilmės geležinių ir plieninių vamzdžių arba vamzdelių jungiamųjų detalių importo, taikymą tam tikroms iš Taivanio gautoms geležinėms ir plieninėms vamzdžių arba vamzdelių jungiamosioms detalėms, neatsižvelgiant į tai, ar šios prekės deklaruotos kaip Taivanio kilmės ar ne ir nutraukiantis trijų Taivanio eksportuotojų su šių produktų importu susijusį tyrimą (OL L 94, 2000 4 14, p. 1).

            (4)  2009 m. rugpjūčio 27 d. Tarybos reglamentas (EB) Nr. 803/2009, kuriuo nustatomas galutinis antidempingo muitas tam tikroms importuojamoms Kinijos Liaudies Respublikos ir Tailando kilmės, taip pat iš Taivano siunčiamoms vamzdžių ir vamzdelių jungiamosioms detalėms iš geležies ar plieno, deklaruotoms kaip Taivano kilmės arba ne, ir panaikinamas Chup Hsin Enterprise Co. Ltd. ir Nian Hong Pipe Fittings Co. Ltd. taikytas atleidimas nuo antidempingo priemonių (OL L 233, 2009 9 4, p. 1).


title: Komisijos įgyvendinimo reglamentas (ES) 2022/1191 2022 m. liepos 5 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pimiento de Gernika / Gernikako Piperra“ (SGN)) specifikacijos pakeitimas

text:
2022 7 12

                  LT

                  Europos Sąjungos oficialusis leidinys

                  L 185/10

         KOMISIJOS ĮGYVENDINIMO REGLAMENTAS (ES) 2022/1191
         2022 m. liepos 5 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Pimiento de Gernika / Gernikako Piperra“ (SGN)) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Ispanijos pateiktą saugomos geografinės nuorodos „Pimiento de Gernika / Gernikako Piperra“, kuri įregistruota Komisijos įgyvendinimo reglamentu (ES) 1107/2010 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Pimiento de Gernika / Gernikako Piperra“ (SGN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. liepos 5 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  2010 m. lapkričio 30 d. Komisijos reglamentas (ES) Nr. 1107/2010, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Pimiento de Gernika arba Gernikako Piperra (SGN)], (OL L 315, 2010 12 1, p. 18).

            (3)  OL C 122, 2022 3 17, p. 38.